MasterChef Greece

Το MasterChef Greece (ή απλά MasterChef) είναι ελληνικός τηλεοπτικός reality διαγωνισμός μαγειρικής, που βασίζεται στο ομώνυμο βρετανικό πρόγραμμα, και στο οποίο διαγωνίζονται ερασιτέχνες μάγειρες. Η εκπομπή έκανε για πρώτη φορά πρεμιέρα την Κυριακή 3 Οκτωβρίου 2010, από τον τηλεοπτικό σταθμό Mega Channel, ενώ από την τρίτη σεζόν προβάλλεται από τον τηλεοπτικό σταθμό Star Channel μέχρι και σήμερα για όγδοη σεζόν.

Ο πρώτος και δεύτερος κύκλος της εκπομπής προβλήθηκαν στο Mega Channel από το 2010 έως το 2013, με παρουσιάστριες τις Ευγενία Μανωλίδου και Μαίρη Συνατσάκη αντίστοιχα. Τον Μάρτιο του 2017, το Star Channel απέκτησε τα δικαιώματα της εκπομπής επαναφέροντας το MasterChef μετά από τέσσερα χρόνια. Ο τρίτος κύκλος έκανε πρεμιέρα στις 4 Μαΐου του 2017. Ακολούθησαν δύο ακόμη κύκλοι επεισοδίων το 2018 και το 2019. Η εκπομπή ανανεώθηκε για έβδομη σεζόν κάνοντας πρεμιέρα στις 23 Ιανουαρίου του 2021 από το ίδιο κανάλι.

Μετά την ολοκλήρωση του πρώτου κύκλου, το Mega Channel δημιούργησε το παράγωγο του διαγωνισμού στο οποίο έλαβαν μέρος παιδιά 8-13 ετών και έφερε τον τίτλο MasterChef Junior. Η αντίστοιχη προβλήθηκε τη σεζόν 2011-2012 με παρουσιάστρια την Μαρία Μπεκατώρου. Το 2018, το Star Channel επανέφερε το MasterChef Junior προβάλλοντας τη δεύτερη σεζόν του.

Ιστορικό
Ο πρώτος κύκλος έκανε πρεμιέρα από τον τηλεοπτικό σταθμό Mega Channel στις 3 Οκτωβρίου 2010 και ολοκληρώθηκε στις 28 Δεκεμβρίου 2010. Ο δεύτερος κύκλος ανακοινώθηκε το 2011 και έκανε πρεμιέρα στις 24 Δεκεμβρίου 2012. Στις 4 Μαΐου 2017, ο διαγωνισμός επέστρεψε με τον τρίτο κύκλο, να προβάλλεται από τον τηλεοπτικό σταθμό Star Channel. Ο τέταρτος κύκλος, ως MasterChef 2, έκανε πρεμιέρα στις 10 Ιανουαρίου 2018 ξανά από το Star Channel και ολοκληρώθηκε στις 8 Μαΐου 2018. Ο πέμπτος κύκλος, ως MasterChef 3, έκανε πρεμιέρα στις 21 Ιανουαρίου 2019 και ολοκληρώθηκε στις 22 Μαΐου 2019. Ο έκτος κύκλος, ως MasterChef 4, έκανε πρεμιέρα στις 27 Ιανουαρίου 2020 και τελείωσε στις 17 Ιουνίου 2020. Ο έβδομος κύκλος, ως MasterChef 5, έκανε πρεμιέρα στις 21 Ιανουαρίου 2021 και ολοκληρώθηκε τα ξημερώματα της 10ης Ιουνίου 2021. Ο όγδοος κύκλος, ως MasterChef 6, έκανε πρεμιέρα στις 10 Ιανουαρίου 2022 και ολοκληρώθηκε στις 15 Ιουνίου 2022.

Επισκόπηση εκπομπής

 
 Η εκπομπή διακόπηκε μετά το προτελευταίο επεισόδιο εξαιτίας οικονομικών δυσκολιών τόσο της εταιρείας παραγωγής Studio ATA όσο και του ίδιου του Mega Channel, με αποτέλεσμα και οι δύο φιναλίστ να δηλώνονται νικητές. Οι δύο νικητές είναι ο Κωστής Καμπάς και ο Μπάμπης Κουντούρης.

Junior MasterChef
Την Τετάρτη 30 Νοεμβρίου του 2011, έκανε πρεμιέρα το MasterChef Junior (για παιδιά 8-13 ετών), με παρουσιάστρια την Μαρία Μπεκατώρου και οι Λευτέρης Λαζάρου, Δημήτρης Σκαρμούτσος και Γιάννης Λουκάκος οι κριτές. Νικήτρια αναδείχθηκε η Λίλιαν Εμβαλωτή, στις 6 Φεβρουαρίου του 2012. Ο διαγωνισμός είχε 20 επεισόδια και προβλήθηκε από το Mega Channel. Το έπαθλο για την 12χρονη νικήτρια ήταν 4 εισιτήρια για αυτήν και την οικογένειά της στο Παρίσι. Και για τα 12 παιδιά υπήρξαν αναμνηστικά δώρα.

Το 2018 προβλήθηκε από το Star Channel χωρίς κανένα παρουσιαστή. Κριτές ήταν ο Μανώλης Παπουτσάκης, η Ελένη Ψυχούλη και η Μάγκυ Ταμπακάκη. Νικητής αναδείχθηκε ο Κωνσταντίνος Χριστόπουλος στις 24 Δεκεμβρίου 2018. Ο διαγωνισμός είχε 26 επεισόδια. Το έπαθλο για την πρώτη θέση ήταν το αναμνηστικό βραβείο και δεκαπέντε χιλιάδες ευρώ.Τα έπαθλα για την δεύτερη και την τρίτη θέση ήταν πέντε χιλιάδες ευρώ, οπού τα κέρδισαν η Πόπη και η Κάτια. Και για τα 22 παιδιά του διαγωνισμού υπήρξαν αναμνηστικά δώρα.

Επισκόπηση εκπομπής

Παραπομπές

Εξωτερικοί σύνδεσμοι
Επίσημη ιστοσελίδα

Ελληνικές τηλεοπτικές εκπομπές
Ελληνικά ριάλιτι σόου του Star